CELEX: 62009CN0487
Language: lt
Date: 2009-11-30 00:00:00
Title: Byla C-487/09: 2009 m. lapkričio 30 d. Tribunal Supremo (Ispanija) pateiktas prašymas priimti prejudicinį sprendimą byloje INMOGOLF SA prieš Administración General del Estado

13.3.2010   
            
            
               LT
            
            
               Europos Sąjungos oficialusis leidinys
            
            
               C 63/20
            
         2009 m. lapkričio 30 d.Tribunal Supremo (Ispanija) pateiktas prašymas priimti prejudicinį sprendimą byloje INMOGOLF SA prieš Administración General del Estado
   
   (Byla C-487/09)
   2010/C 63/32
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Tribunal Supremo
   
   
      Šalys pagrindinėje byloje
   
   
      Kasatorė: INMOGOLF SA
   
   
      Kita proceso šalis: Administración General del Estado
   
   
      Prejudiciniai klausimai
   
   Atsižvelgiant į tai, kad pagal 1969 m. liepos 17 d. Tarybos direktyvos 69/335/EEB (1) dėl netiesioginių mokesčių, taikomų kapitalui pritraukti (dabar — Direktyva 2008/7/EB (2)), 11 straipsnio a punktą draudžiama apmokestinti akcijų, obligacijų ar kitų tokios pačios rūšies vertybinių popierių išleidimą į rinką, o pagal šios direktyvos 12 straipsnio 1 dalies a punktą valstybėms narėms tik leidžiama taikyti vienodos arba nevienodos normos vertybinių popierių perleidimo mokesčius, ir turint omenyje tai, kad nors 1988 m. liepos 28 d. Įstatymo Nr. 24/1988 dėl vertybinių popierių rinkos (pagal Įstatymo Nr. 18/1991 papildomos 12 nuostatos redakciją) 108 straipsnyje nustatyta bendra taisyklė, pagal kurią vertybinių popierių perleidimo atveju atleidžiama tiek nuo pridėtinės vertės mokesčio, tiek nuo turto perleidimo mokesčio, jame vis dėlto numatyta šiuos sandorius apmokestinti turto perleidimo mokesčiu, prilyginant šį perleidimą turto perleidimui atlygintinai, su sąlyga, kad šie vertybiniai popieriai atitinka bendrovių, kurių turtą sudaro ne mažiau kaip 50 % nekilnojamojo turto, akcinio kapitalo dalis, o po tokio perleidimo įgijėjas įgauna poziciją, pagal kurią jis gali kontroliuoti bendrovę, nedarant skirtumo tarp nekilnojamojo turto bendrovių ir ekonominę veiklą vykdančių bendrovių:
   
               1.
            
            
               ar pagal 1969 m. liepos 17 d. Tarybos direktyvą 69/335/EEB draudžiama savaime taikyti valstybių narių nustatytas teisės normas, kaip antai Įstatymo Nr. 24/1988 dėl vertybinių popierių rinkos 108 straipsnio 2 dalį, pagal kurias apmokestinami tam tikri vertybinių popierių perleidimai, kurie atliekami nekilnojamojo turto perleidimams paslėpti, net jeigu nebuvo ketinimo išvengti mokesčio?
            
         Jeigu nebūtina, kad egzistuotų ketinimas išvengti mokesčio:
   
               2)
            
            
               ar pagal 1969 m. liepos 17 d. Tarybos direktyvą 69/335/EEB draudžiamos teisės normos, kaip antai Ispanijos įstatymas Nr. 24/1988, kuris nustato mokestį už bendrovių, kurių turtą daugiausia sudaro nekilnojamasis turtas, pagrindinės kapitalo dalies įsigijimą, nors tokios bendrovės pilnai vykdo savo veiklą, o nekilnojamojo turto negalima atskirti nuo bendrovės vykdomos ekonominės veiklos?
            
         
      (1)  OL L 249, p. 25 — EE 09/01, p. 22.
   
      (2)  OL L 46, p. 11.